jkorsvik/nowiki_second_scrape_merged huggingface dataset:
Bernhard II zur Lippe

Bernhard II zur Lippe (født 1140 i Lipperode, i dag bydel i Lippstadt, død 1224 i Jūrmala) var første bærer av navnet zur Lippe og dermed stamfar for det tysk adelshuset Lippe. Han grunnla byene Lippstadt i 1186 og Lemgo i 1190 de første såkalte «planbyer» i Westfalen. Begge byer ble medlemmer av hansaen og kom så til anseelig velstand.
I motsetning til mange samtidige adelsmenn hadde han gått på skole, sannsynligvis ved domskolen i Hildesheim. Han var sannsynligvis tiltenkt en karriere i kirken, men ble kalt tilbake til Lippe i 1163 etter at hans eldre bror døde. Han ble ridder, muligens ved  Henrik Løves hoff. Rundt 1160 døde også faren og han overtok som regent i området.
Bernhard ble til en av de betydeligste støttespillerne til Henrik Løve. I 1177 ble området rundt dagens Lippstadt dratt inn i krigen mellom Henrik og erkebiskopen av Köln Philipp I von Heinsberg. Bernhards borg ble ødelagt og han måtte flykte til Henriks hoff. Han forsvarte festningen i Haldensleben også etter at Henrik ble erklært som fredløs og utvist fra Tyskland 1180. Haldersleben måtte gi opp for keiser Fredrik I i 1181.
Til tross for sine tette bånd til Henrik Løve fikk Bernhard lov av keiseren å grunnlegge en by i hans len, Lippstadt. Gjennom arv og ervervelser kunne han i de neste år utvide sitt område. Han fratrådte i 1194 til fordel for sin sønn, Hermann II, muligens på grunn av en sykdom. Han gikk inn i Cistercienserordenen og ble i 1210 abbed i klosteret i Daugavgrīva i Livland. Han ligger begravet i den klosterkirken der.


== Referanser ==
Link (måleenhet)

Link (vanligvis forkortet «l.», «li.» eller «lnk.»), også kalt Gunters link, er en eldre måleenhet for lengde. Enheten var basert på Gunters oppmålingssystem, hvor en metallkjede med 100 lenker ble brukt til oppmåling av fast eiendom. I engelsktalende land var enheten i vanlig bruk før 1900-tallet, men den er nå sjelden brukt.
En link er nøyaktig 33/50 av en survey foot. 25 links er lik en rod (16,5 fot).  100 links er lik en chain. 1000 links er lik en furlong. 8000 links er lik en mile.
Kach og Kahane Chai

Kach og Kahane Chai er, henholdsvis var, var høyreekstreme politiske partier i Israel. 
Rabbi Meir Kahane grunnla partiet Kach tidlig på 1970-tallet. Dette partiet ble valgt inn på Knesset i 1984, men det ble imidlertid utestengt fra å delta i det neste valg i 1988 fordi en ny valglov som forbød politiske partier som egget til rasisme og ekstremisme. 
Organisasjonen regnes som en terrororganisasjoner av Israel, Canada, EU og USA.
Kahane emigrerte til Israel fra USA i september 1969, og erklærte at han ikke ville involvere seg i politikk mer. Men han ble likevel raskt involvert i Midtøsten-konflikten. Han protestere mot at USA forsvarte utvisningen av arabere fra Israel og fra de palestinske territoriene.
Ettersom hans politiske karriere utviklet seg i Israel, ble Kahane stadig mer isolert i Knesset. Hans taler, ble boikottet av de andre medlemmene av Knesset. Og de fleste talene hans ble derfor holdt for en tom nasjonalforsamling med unntak av lederen og sekretæren som skrev referat og som begge hadde plikt til å være til stede.
Kahanes lovforslag i regjeringen ble ignorert eller avvist av de andre medlemmene av Knesset. Til tross for boikotten i Knesset, vokste Kahanes popularitet. Meningsmålinger viste at Kach trolig ville fått tre eller fire seter i det kommende valget som skulle holdes i november 1988, med enkelte tidligere prognoser før valget viste at partiet hans kunne komme til å så å mange som tolv seter og 10% av stemmene.
Den 5. november 1990, ble Kahane myrdet etter å ha holdt en tale i New York. Den hovedmistenkte, El Sayyid Nosair, en egyptisk-født, amerikansk statsborger, ble senere frikjent for drapet, men ble dømt for ulovlig våpenbesittelse i stedet. 
Partiet hans ble senere delt i to, med utbrytergruppen Binyamin Ze'ev Kahane som en del av fraksjonen Kahane Chai. Utbrytergruppen hadde sin base i Kfar Tapuach (en israelsk bosetning på Vestbredden).
Sværholt kirke

Sværholt kirke var en kirke som stod ved Sværholt bukt i Kjøllefjord i Lebesby kommune i Finnmark.
Kirken ble trolig bygd ca. 1613, men revet rundt 1735 for å brukes til reparasjoner av andre kirker. Befolkningstallet i Kjøllefjord var lavt på dette tidspunktet; ved skattemanntallet i 1668 bodde det 20 mennesker her, mens det i 1694 kun bodde 8 her, i tillegg til sognepresten.


== Referanser ==
KV14

KV14 er et dobbelgravkammer opprinnelig brukt av Twosret og så gjenbrukt og utvidet av Setnakhte. Det har vært åpent siden oldtiden, men har ikke vært ordentlig klarlagt før Hartwig Altenmüller utført utgravninger fra 1983 til 1987.
Gravstedet befinner seg i hoveddelen av Kongenes dal, den har to gravkammer, de siste utvidelsene gjør dem til et av de største av kongegravene, med en lengde på mer enn 112 meter.
De opprinnelige dekorasjonene som viste den kvinnelige Twosret ble erstattet av nye for den mannlige Setnakhte. Seinere ble navnet til Setnakte erstattet alle plasser med Seti II.


== Litteratur ==
Reeves, N & Wilkinson, R.H. The Complete Valley of the Kings, 1996, Thames and Hudson, London
Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Cairo


== Eksterne lenker ==
(en) KV14 – kategori av bilder, video eller lyd på Commons 
(en) Tombe de Taousert & Sethnakht – galleri av bilder, video eller lyd på Commons 
Theben kartprosjekt: KV14 - Innbefatter beskrivelse, bilder og plantegninger over gravstedet (engelsk)
The Sullivan brothers

The Sullivan brothers var fem søsken som alle ble drept i krigshandlinger under eller eller i løpet av en kort periode etter senkingen av den lette krysseren USS Juneau (CL-52), fartøyet som de alle var utstasjonert på, den 13. november 1942, under den andre verdenskrigen.
Sullivan-brødrene, ble født i Waterloo, Iowa, og var sønner av Tom og Alleta Sullivan. De var: 

George Thomas Sullivan (født 14. desember 1914)
Francis «Frank» Henry Sullivan (født 18. februar 1916), var livbåtfører.
Joseph «Joe» Eugene Sullivan, 24 (28. august 1918)
Madison «Matt» Abel Sullivan (født 8. november 1919)
Albert Leo Sullivan, (født 8. juli 1922)The Sullivans Brothers vervet seg samtidig den 3. januar 1942, med fastsettelse av at de fikk jobbe sammen i militæret. Sjøforsvaret hadde en regel som sa at søsken skulle utstasjoneres sammen, men denne regelen ble ikke strengt håndhevet. George og Frank hadde tjenestegjort i marinen før, men deres brødre hadde ikke det. Alle fem ble tildelt oppgaver på den lette krysseren USS Juneau.
USS Juneau deltok i en rekke sammenstøt i de neste månedene lange Guadalcanal i august 1942. Tidlig om morgenen den 13. november 1942, under det sjømillitære slaget ved Guadalcanal, ble USS Juneau truffet av en japansk torpedo og tvunget til å trekke seg tilbake. Senere samme dag ble skipet truffet av en ny torpedo fra den japanske ubåten I-26. Torpedoen traff trolig det tynt pansrede området i nærheten av ammunisjonslageret og skipet eksploderte og sank meget raskt.
Omtrent 100 personer av mannskapet på USS Juneau hadde overlevd torpederingen og ble liggende å flyte i vannet. Men de andre amerikanske skipene som var utstasjonert i nærheten mente at det var for risikabelt å lete etter overlevende. Derfor ble det ikke gjennomført søk etter mulige overlevende før mange timer senere, da de mente at situasjonen var trygg nok.
Åtte dager etter senkingen, var ti overlevende funnet og de ble hentet opp fra vannet. De overlevende av mannskapet fortalte at Frank, Matt og Joe Sullivan døde momentant da torpedoen traff skipet. Albert druknet den neste dagen, og George overlevde i fire eller fem dager etter senkingen av skipet. The Sullivan brothers ble kort omtalt i filmen Redd menig Ryan fra 1998.
Wild Bird

«Wild Bird» er en sang av det norske rockebandet BigBang, utgitt som single og på deres andre studioalbum, Electric Psalmbook, begge i 1999. Sangen er skrevet og produsert av bandets vokalist, gitarist og låtskriver Øystein Greni. Singelens B-side er «Something Special», som også finnes på Electric Psalmbook.
Sangen ble spilt inn hos Oslo Lyd, desember 1998.


== Personell ==
Øystein Greni – Gitar, vokal
Erik Tresselt – Bassgitar
Christer Engen – Trommer


== BigBang-utgivelser med låta ==
Electric Psalmbook (På Warner-utgivelsen følger det i tillegg med en live-versjon, tatt opp på Norwegian Wood, som bonusspor) (1999)
Girl In Oslo EP (EU) (2001)
Radio Radio TV Sleep (Liveversjon, tatt opp på Meieriet, Sogndal) (2003)
Radio Radio TV Sleep (film) (Live-versjon) (2003)
Something Special - The Best of Bigbang (2007)
Wild Bird EP (2008)
From Acid to Zen (2008)
Edendale (Bonusspor på den amerikanske utgivelsen) (2009)
Seikatsu Club

Seikatsu Club Consumer's Co-operative Union (SCCCU) er en japansk føderasjon av forbrukere som har sitt hovedkvarter i Tokyo. Føderasjonen ble dannet i 1965 og har 307 000 medlemmer, hvorav de fleste er kvinner. 
SCCCU er delt inn i grupper av husholdninger som bestiller mat kollektivt. SCCCU tilbyr bare 3000 forskjellige produkter, og for det meste basis-matvarer. Organisasjonen er opptatt av mattrygghet. SCCCU produserer også sin egen melk og biologisk nedbrytbar såpe. SCCCU ble tildelt en Right Livelihood Award i 1989. 


== Eksterne lenker ==
(en) Offisielt nettsted
Beijings fremmedspråksuniversitet

Beijings fremmedspråksuniversitet (forenklet kinesisk: 北京外国语大学; pinyin: Běijīng Wàiguóyǔ Dàxué, engelsk: Beijing Foreign Studies University), er et renommert universitet for fremmedspråk i Folkerepublikken Kina. Det kalles gjerne etter skrifttegnsforkortelsen for Beiwai.
Universitetet ligger i bydistriktet Haidian nordvest i Beijing.


== Referanser ==


== Eksterne lenker ==
(zh) Offisielt nettsted 
(en) Offisielt nettsted 
(en) Beijing Foreign Studies University – kategori av bilder, video eller lyd på Commons 
Homepage på engelsk
Harry Kerr (skytter)

Harry Kerr (født 	31. august 1856, død 17. juni 1936) var en canadisk skytter som deltok i de olympiske leker, 1908 i London.
Kerr vant en olympiske bronsemedalje i skyting under Sommer-OL 1908 i London. Han var med på det canadiske laget som kom på tredjeplass i lagskytingen med armégevær, bak USA og Storbritannia. Det var åtte lag med seks mann på hvert som deltok i konkurransen som ble gjennomført 10. og 11. juli 1908. Kerr skjøt 384 poeng som var det svakeste resultatet på det canadiske laget. De andre på laget var William Eastcott, Bruce Williams, Dugald McInnis, William Smith og Charles Crowe.


== OL-medaljer ==
 1908  London -  Bronse i skyting, armégevær lagskyting  Canada


== Eksterne lenker ==
(en) Harry Kerr – Olympedia 
(en) Harry Kerr – Sports-Reference (OL-resultater – arkivert)
William Marsden

William Marsden var en britisk skytter som deltok i de olympiske leker 1908 i London.
Marsden vant en olympisk bronsemedalje i skyting under Sommer-OL 1908 i London. Han kom på tredjeplass på 25 meter rifle bevegelig mål bak sine landsmenn John Fleming og Maurice Matthews. Det var 12 deltakere fra fem nasjoner og konkurransen ble avviklet 11. juli 1908.


== OL-medaljer ==
 1908  London –  Bronse i skyting, 25 meter rifle bevegelig mål  Storbritannia


== Eksterne lenker ==
(en) William Marsden – Olympedia 
(en) William Marsden – Sports-Reference (OL-resultater – arkivert)
Street Parade

«Street Parade» er en sang av det norske rockebandet BigBang, den ble utgitt som single og på bandets tredje studioalbum, Clouds Rolling By, begge i år 2000. Sangen er skrevet av bandets vokalist, gitarist og låtskriver Øystein Greni.
Bildet på singleomslaget er tatt av Alexander Kayiambakis.


== BigBang-utgivelser med låta ==
Clouds Rolling By (2000)
Radio Radio TV Sleep (Live-versjon) (2003)
Radio Radio TV Sleep (film) (Liveversjon) (2003)


== Eksterne lenker ==
(en) Street Parade på Discogs
Street Parade på Rockipedia
Harold Hawkins

Harold Ingleby Hawkins (født 22. juli 1886 i London, død 16. juni 1917 i Arras i Frankrike) var en britisk skytter som deltok i de olympiske leker 1908 i London.
Hawkins vant en olympisk sølvmedalje i skyting under Sommer-OL 1908 i London. Han kom på andreplass i 25 meter rifle forsvinnende mål bak sin landsmann William Styles. Det var 12 deltakere fra fem nasjoner og konkurransen ble avviklet 11. juli 1908.


== OL-medaljer ==
 1908  London - Sølv i skyting, 25 meter rifle forsvinnende mål  Storbritannia


== Eksterne lenker ==
(en) Harold Hawkins – Olympedia 
(en) Harold Hawkins – Sports-Reference (OL-resultater – arkivert)
Insulær skrift

Insulær skrift er en form for håndskreven skrifttype fra middelalderen som utviklet seg i Irland og senere Storbritannia. Den spredte seg siden til kontinentet gjennom innflytelse fra keltisk kristendom, hvor irske, skotske og angelsaksiske misjonærer opprettet klostere kjent som Schottenklöster.
Skrifttypen er assosiert med insulær kunst og først og fremst bevart gjennom illuminerte insulære manuskript. Den er nært beslektet med uncial-skrift, og den mest kjente formen for insulær skrift er en majuskelskrift (skrift med «store bokstaver») kjent som insulær majuskel.
Manuskripter skrevet i insulær skrift har forstørrede initialer, ofte vakkert dekorerte. Dette er et fellestrekk for mange skrifttyper fra middelalderen, men et særtrekk ved insulær stil var at også de første bokstavene etter initialene var forstørret, men gradvis ble mindre inntil de nådde vanlig teksstørrelse. Dette fenomenet er kjent som diminuendo. Høye bokstaver som b, d og h er skrevet med trekant- eller kileformet topp. Buene på bokstaver som b, d, p og q er svært vide.
Skrifttypen bruker mange ligaturer (sammenvokste bokstavpar), og låner også stenografiske tegn fra notae Tironianae, mest utbredt et tegn for ampersand som minner om et senket sjutall, 7. Boktavene kunne formet for å tegnes med et enkelt pennestrøk, noe som var mulig fordi manuskripter på De britiske øyer ble skrevet på glatt vellum og ikke papyrus som hadde er mer ujevn overflate. Det ble vanligvis skrevet uten mellomrom mellom ordene.

		


== Se også ==
Uncial-skrift, rund skrifttype for gresk, latin og gotisk i bruk fra 300- til 700-tallet
Karolingisk minuskel, «standardisert» skriveskrift med små og store bokstaver for middelalderlatin i bruk fra 800- til 1200-tallet
Something Special (sang)

«Something Special» er en sang av det norske rockebandet BigBang, utgitt som B-siden til Wild Bird og på gruppens andre studioalbum, Electric Psalmbook, begge utgitt i 1999 på Warner. Sangen er skrevet av bandets vokalist, gitarist og låtskriver, Øystein Greni, og produsert av Nils Bjarne Kvam. Låta ble tittelen på gruppens samlealbum Something Special - The Best of Bigbang, utgitt i 2007.


== BigBang-utgivelser med låta ==
Electric Psalmbook (1999)
Radio Radio TV Sleep (konsert-versjon) (2003)
Something Special - The Best of Bigbang (2007)
Wild Bird EP (2008)
Edendale (Bonusspor på den amerikanske utgaven) (2009)
André Regaud

André Regaud (født 14. februar 1868 i Lyon, død 12. januar 1945 i Paris) var en fransk skytter som deltok i flere olympiske leker, 1908 i London, 1912 i Stockholm og 1920 i Antwerpen.
Regaud vant en olympisk bronsemedalje i skyting under OL 1908 i London. Han var med på det franske laget som kom på tredjeplass i lagskyting rifle 50 og 100 yards bak Storbritannia og Sverige. De andre på laget var Paul Colas, Léon Lécuyer og Henri Bonnefoy. Regaud skjøt 186 poeng, det var det nest beste resultatet på det franske laget.


== OL-medaljer ==
 1908  London – Bronse i skyting, 50 og 100 yards rifle lagskyting  Frankrike


== Referanser ==


== Eksterne lenker ==
(en) André Regaud – Olympedia 
(en) André Regaud – Sports-Reference (OL-resultater – arkivert) 
(en) André Regaud – databaseOlympics.com (arkivert)
Kristina Abrahamsdotter

Kristina Abrahamsdotter (finsk: Kristiina Abrahamintytär) (født ca. 1432, død etter 1492) var en finsk adelskvinne. Hun var dronning av Sverige som tredje ektefelle av den svenske kongen Karl Knutsson Bonde. 
Karl traff henne da han var i eksil i Finland i 1457. Da han returnerte til Sverige og besteg tronen igjen i 1464 var hun med. 
Paret fikk sønnen Karl Karlsson Bonde sammen.
Karl giftet seg med henne på dødsleiet i 1470.  


== Referanser ==


== Eksterne lenker ==
Kort omtalt i art. om Karl Knutsson Bonde hos NBL
Kort omtalt i Karl Knutsson Bondes biografi i Nordisk Familjebok
Historiska personer i Sverige och Norden
Henri Bonnefoy

Henri Edmond Bonnefoy (født 17. oktober 1887 i Le Tremblois, død 9. august 1914 i Thann) var en fransk skytter som deltok i flere olympiske leker, 1908 i London.
Bonnefoy vant en olympisk bronsemedalje i skyting under OL 1908 i London. Han var med på det franske laget som kom på tredjeplass i lagskyting rifle 50 og 100 yards bak Storbritannia og Sverige. De andre på laget var Paul Colas, Léon Lecuyer og André Regaud. Bonnefoy skjøt 166 poeng, det var det svakeste resultatet på det franske laget.
Bonnefoy døde i strid 1914 i Tfann under første verdenskrig


== OL-medaljer ==
 1908  London – Bronse i skyting, 50 og 100 yards rifle lagskyting  Frankrike


== Referanser ==


== Eksterne lenker ==
(en) Henri Bonnefoy – Olympedia 
(en) Henri Bonnefoy – Sports-Reference (OL-resultater – arkivert) 
(en) Henri Bonnefoy – databaseOlympics.com (arkivert)
Las Madres de la Plaza de Mayo

Las Madres de la Plaza de Mayo (engelsk: The Mothers of Plaza de Mayo) er en argentinsk dokumentarfilm fra 1985 om de argentinske Mødrene av Plaza de Mayo, hvis barn forsvant under det militære regimet til militærjuntaen fra 1976 til 1983. Regi er ved Susana Blaustein Muñoz og Lourdes Portillo. 
Filmen ble nominert til en Oscar for beste dokumentar. 


== Referanser ==


== Eksterne lenker ==
(en) Las Madres de la Plaza de Mayo på Internet Movie Database 
(sv) Las Madres de la Plaza de Mayo i Svensk Filmdatabas 
(fr) Las Madres de la Plaza de Mayo på Allociné 
(en) Las Madres de la Plaza de Mayo på AllMovie 
(en) Las Madres de la Plaza de Mayo på Rotten Tomatoes
Léon Lécuyer

Léon Alfred Lécuyer (født 8. april 1855 i Paris, død november 1915) var en fransk fekter og skytter som deltok i flere olympiske leker 1900 i Paris og 1908 i London.
Lécuyer vant en olympisk bronsemedalje i skyting under OL 1908 i London. Han var med på det franske laget som kom på tredjeplass i lagskyting rifle 50 og 100 yards bak Storbritannia og Sverige. De andre på laget var Paul Colas, Henri Bonnefoy og André Regaud. Lécuyer skjøt 169 poeng, det var det nest svakeste resultatet på det franske laget.


== OL-medaljer ==
 1908  London – Bronse i skyting, 50 og 100 yards rifle lagskyting  Frankrike


== Referanser ==


== Eksterne lenker ==
(en) Léon Lécuyer – Olympics.com 
(en) Léon Lécuyer – Olympic.org 
(en) Léon Lécuyer – Olympedia 
(en) Léon Lécuyer – Sports-Reference (OL-resultater – arkivert) 
(en) Léon Lécuyer – ISSF
Muhsin Al-Ramli

Muhsin Al-Ramli (arabisk: محسن الرملي‎; født 7. mars 1967) er en irakisk forfatter og poet. Han er i eksil i Spania siden 1995. Han har doktorgrad i Filosofi og litteratur. Han jobber også som oversetter og har oversatt flere spanske klassikere til arabisk. Han er grunnlegger og har vært redaktør i det kulturelle magasinet ALWAH siden 1997. Han jobber til daglig som professor ved Saint Louis University i Madrid. Han er bror til forfatteren og poeten Hassan Mutlak.


== Referanser ==


== Eksterne lenker ==
Muhsin Al-Ramli, Officielle Blog
The documentary about Al-Ramli in the Arabic channel: ALJAZEERA
Documentary in the Spanish Channel TVE, about: The Iraqi writer Muhsin Al-Ramli.
Al-Ramli: "I Am Iraq" / By Constanza Vieira / IPS
Poem by Muhsin Al-Ramli / review (BLACK RENAISSANCE NOIRE), Vol7 Nº2, 2007 New York
Review / Scattered Crumbs / Family Matters / by Harold Braswell Arkivert 20. oktober 2012 hos Wayback Machine.
from Scattered Crumbs by Muhsin Al-Ramli
KV47

KV47, befinner seg i Kongenes dal i Egypt, ble brukt som gravsted til faraoen Siptah i det 19. dynastiet, selv om Siptahs mumie ble funnet i KV35. KV47 ble oppdaget i 18. desember 1905 av Edward R. Ayrton. Theodore M. Davis, Ayrtons sponsor utga en beskrivelse oppdagelsen av funnstedet og utgravningen i 1908.
Ayrton stoppet sin utgravning i 1907 av sikkerhetsmessige grunner, og Harry Burton vendte tilbake i 1912 for å grave videre.


== Litteratur ==
Davis, Theodore M. (2001): The Tomb of Siphtah: With the Tomb of Queen Tîyi. London: Duckworth Publishing. ISBN 0-7156-3073-3


== Eksterne lenker ==
(en) KV47 – kategori av bilder, video eller lyd på Commons 
Theben kartprosjekt: KV47 - Innbefatter beskrivelse, bilder og plantegninger over gravstedet (engelsk)
Rashtrakuta-dynastiet

Rashtrakuta-dynastiet (kannada: ರಾಷ್ಟ್ರಕೂಟ; sanskrit:  राष्ट्रकूट; Rāṣṭrakūṭa) var et indisk kongedynasti som styrte over store deler av det sørlige, sentrale og nordlige India mellom det sjette og det tiende århundre som en rekke separate men nært beslektede klaner. Den tidligste rashtrakutainskripsjonen er på en kobberplate fra 600-tallet, og beretter at rashtrakutaene styrte fra Manipur i Malwa-regionen i dagens Madhya Pradesh. Andre herskende rashtrakutaklaner fra den samme perioden som blir nevnt i inskripsjoner var kongene av Achalapur, som i dag er i Elichpur i Maharashtra, og herskerne av Kannauj, som i dag ligger i Uttar Pradesh. Det finnes flere uenigheter angående disse tidlige rashtrakutaenes hjemland og språk. 
Klanen fra Elichpur var først føydalherrer under Badami-chalukyaene, men under Dantidurgas styre styrtet de den siste Badami-chalukyaherskeren, Kirtivarman II, og grunnla et imperium med Gulbarga i dagens Karnataka som rikets kjerne. Denne klanen overtok i 753 makten i Sør-India, og kom til å bli kjent som Manyakheta-rashtrakutaene etter deres hovedstad. Samtidig vokste makten til Palariket i Bengal og Gurjara-Pratihara i Malwa i østlige og nordvestlige India. 

I perioden mellom det åttende og det tiende århundre utkjempet disse tre rikene en langvarig kamp om kontrollen over de rike Ganga-slettene, og hvert av rikene kontrollerte maktsenteret Kannauj i kortere perioder. I deres storhetstid styrte Manyakheta-rashtrakutaene over et omfattende rike som strakte seg fra landet mellom Ganga og Yamuna i nord til Kanyakumari i sør. For rashtrakutaene var dette en rik periode som inkluderte politisk ekspansjon, oppføring av arkitektoniske bedrifter og skriving av berømte litterære verk. De tidlige rashtrakutakongene var hinduer, mens de senere kongene var sterkt påvirket av jainismen.
Under rashtrakutaenes styre skrev jainistiske matematikere og lærde viktige verker på kannada og sanskrit. Amoghavarsha I, dynastiets mest berømte konge, skrev også det banebrytende kannadaverket Kavirajamarga, som omhandler retorikk, poesi og grammatikk, mens den dravidiske arkitekturen nådde et høydepunkt, hvor en kan se noen av de fineste eksemplene i Kailasanath-tempelet i Ellora, mens andre viktige byggverker er Elefantahulene i dagens Maharashtra, Kashivishvanatha-tempelet og det jainistiske Narayana-tempelet i Pattadakal i dagens Karnataka. Alle disse står i dag oppført på FNs organisasjon for utdannelse, vitenskap og kulturs verdensarvsliste. 


== Eksterne lenker ==
(en) Rashtrakuta Empire – kategori av bilder, video eller lyd på Commons
Radio Radio TV Sleep (film)

Radio Radio TV Sleep er en konsertfilm med det norske rockebandet BigBang, utgitt av Warner i 2003. Det ble også utgitt et dobbelt konsertalbum med samme navn, samme år. Filmen lå 20 uker på VG-lista i 2004, og 2007, med nummer én som beste plassering.Hoveddelen av DVD-en er en konserfilm som ble filmet under BigBangs Radio Radio TV Sleep turné i januar-februar 2003. I tillegg til akustiske og elektriske låter, ser man også bandet på turnébussen, på lydsjekk og på Youngstorget under en demonstrasjon mot krigen i Irak.Tittelen er en juksekode man kan trykke inn på fjernkontrollen for å få gratis betal-TV på norske hoteller.


== Innhold ==
«Frontside Rock'n'Roll»
«Wrong Number»
«Right Beside You»
«Wild Bird»
«Old People»
«Lights Go Out»
«Street Parade»
«To the Mountains»
«Where the World Comes to an End»
«Girl in Oslo»
«Long Distance Man»
«Can't Find My Way Home»


=== Ekstramateriale ===
Lydverket (fra NRK TV)
«Girl in Oslo» (fra NRK TV/Spellemannprisen 1999 med Jaga Jazzist)
«Purple Haze» (fra Halvsju/ NRK TV. Øystein Greni, 10 år, spiller Jimi Hendrix)
«One of A Kind» (musikkvideo)
«Frontside Rock'n'Roll» (Elektrisk, Live)


== Listeplasseringer ==


== Referanser ==


== Eksterne lenker ==
Reklameinnslag til filmen